*Circus pygargus*
**Enghauk** (*Circus pygargus*) er en rovfugl. Den ligner på myrhauken, men er mindre og slankere.

Kjennetegn
----------

Størrelse: 39 – 45 cm. *(omtrent som en kråke)*. Vingespennet er opptil 110 cm. Hunnen er større enn hannen. Vekt: ca. 240g (♂), ca. 325g (♀). Hannen er lys blågrå, vingespissene er svarte. Hannen har også en svart stripe på oversiden av vingen. Hunnen er brungrå, liksom ungfuglene, og begge kjønn har grå overgump. Undersiden er lysere, hos hunner og ungfugler med brune streker. Hannen har hvit underside med røde spetter.

Flukten er urolig og flagrende, omtrent som en forvokst terne. Under glideflukt har den høytstilte vinger.

Stemme
------

Stemme fra

Utbredelse og bestandsstatus
----------------------------

Enghauken hekker ikke i Norge, men det er noen få enkeltobservasjoner på Sørlandet og på Jæren. Arten hekker i Sverige (først og fremst på Øland) og Danmark, men bestanden har gått tilbake i begge land, til ca. 20 par i Danmark (2010), ca. 30 par på Øland og 10-20 par i resten av Sverige inkludert Gotland. I Finland hekker noen få par i den sørvestre delen. Forøvrig finnes den sparsomt i midtre og sørlige Europa og i vestre deler av Asia. Den er en trekkfugl som overvintrer i midtre- og østlige deler av Afrika og i India. Bestanden er noe minkende, da moderne landbruk ødelegger dens naturlige hekkeområde.

Arten finnes opprinnelig i: Afghanistan, Albania, Algerie, Andorra, Armenia, Østerrike, Aserbajdsjan, Hviterussland, Belgia, Benin, Bosnia-Hercegovina, Botswana, Bulgaria, Burkina Faso, Burundi, Kamerun, Den sentralafrikanske republikk, Tsjad, Kina, Den demokratiske republikken Kongo, Elfenbenskysten, Kroatia, Kypros, Tsjekkia, Danmark, Djibouti, Egypt, Eritrea, Estland, Etiopia, Finland, Frankrike, ,Gambia, Georgia, Tyskland, Ghana, Gibraltar, Hellas, Guinea, Guinea-Bissau, Ungarn, India, Iran, Irak, Israel, Italia, Jordan, Kasakhstan, Kenya, Kuwait, Kirgisistan, Latvia, Libanon, Lesotho, Liberia, Libya, Liechtenstein, Litauen, Luxembourg, Malawi, Maldivene, Mali, Malta, Mauritania, Moldova, Montenegro, Marokko, Mosambik, Namibia, Nepal, Nederland, Niger, Nigeria, Nord-Makedonia, Oman, Pakistan, Palestina, Polen, Portugal, Qatar, Romania, Russland, Rwanda, Saudi-Arabia, Senegal, Serbia, Sierra Leone, Slovakia, Slovenia, Somalia, Sør-Afrika, Sør-Sudan, Spania, Sri Lanka, Sudan, Swaziland, Sverige, Sveits, Syria, Tadsjikistan, Tanzania, Togo, Tunisia, Tyrkia, Turkmenistan, Uganda, Ukraina, De forente arabiske emirater, Storbritannia, Usbekistan, Vest-Sahara, Jemen,  Zambia og Zimbabwe.

Biotop
------

Enghauken er avhengig av heder og dyrket mark.

Hekking
-------

Enghauken legger redet på bakken i gress og gresshøy vegetasjon, der den legger 4-5 nesten hvite egg i mai. Rugetiden er 27-30 dager. Redetiden er 35-40 dager.

Føde
----

Føden er vesentlig smågnagere, småfugl, krypdyr, insekter og fugleegg.

Se også
-------

* Myrhauk
* Sivhauk
* Steppehauk

Referanser
----------

1. 1 2 3  BirdLife International. 2016. Circus pygargus. The IUCN Red List of Threatened Species 2016: e.T22695405A93507030.. Downloaded on 24 June 2018.
2. 1 2  «Artfakta från SLU Artdatabanken». *artfakta.se*. Besøkt 25. september 2020.

Eksterne lenker
---------------

* (en) *Enghauk* – oversikt og omtale av artene i WORMS-databasen Rediger på Wikidata

* (en) *Enghauk* i Encyclopedia of Life Rediger på Wikidata

* (en) *Enghauk* i Global Biodiversity Information Facility Rediger på Wikidata

* (no) *Enghauk* hos Artsdatabanken Rediger på Wikidata

* (sv) *Enghauk* hos Dyntaxa Rediger på Wikidata

* (en) *Enghauk* hos Fauna Europaea Rediger på Wikidata

* (en) *Enghauk* hos ITIS Rediger på Wikidata

* (en) *Enghauk* hos NCBI Rediger på Wikidata

* (en) *Kategori:Circus pygargus* – bilder, video eller lyd på Wikimedia Commons Rediger på Wikidata

* (en) *Circus pygargus* – galleri av bilder, video eller lyd på Wikimedia Commons Rediger på Wikidata

* *Circus pygargus* – detaljert informasjon på Wikispecies Rediger på Wikidata
* DOF:Projekt Redd Hedehøgen
* DOF:Hedehøg (Circus pygargus)
* Fuglelyder – fra ungarsk speiderbevegelse

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** LCCN **·** BNF **·** BNF (data) **·** NKC
 |